Source: http://docplayer.fi/1244427-2-tarkastaja-professori-pasi-syrja.html
Timestamp: 2018-05-24 03:01:02+00:00
Document Index: 9373607

Matched Legal Cases: ['kko ', 'tuomioistuin ', 'kko ', 'kko ', 'kko ', 'kko ']

2. tarkastaja Professori Pasi Syrjä - PDF
2. tarkastaja Professori Pasi Syrjä
Download "2. tarkastaja Professori Pasi Syrjä"
1 Kauppatieteellinen tiedekunta Yritysjuridiikka Annamaria Kukkonen TYÖNANTAJAN OIKEUS LUKEA TYÖNTEKIJÄN SÄHKÖPOSTEJA Työn tarkastaja: Tutkijaopettaja Helena Sjögren 2. tarkastaja Professori Pasi Syrjä
2 TIIVISTELMÄ Tekijä: Annamaria Kukkonen Tutkielman nimi: Työnantajan oikeus lukea työntekijän sähköposteja Tiedekunta: Kauppatieteellinen tiedekunta Pääaine: Yritysjuridiikka Vuosi: 2014 Pro gradu tutkielma: Lappeenrannan teknillinen yliopisto, 82 sivua Tarkastajat: professori Pasi Syrjä tutkijaopettaja Helena Sjögren Hakusanat: yksityisyyden suoja, sähköpostiviesti, sähköisen viestinnän tietosuojalaki, viestintäverkko Sähköpostin käyttö suomalaisilla työpaikoilla on kasvanut merkittävästi luvun alusta lähtien. Tänä päivänä suuri osa työntekijöistä käyttää työpaikoillaan sähköpostia päivittäin. Tutkimuksen tavoitteena on tutkia työnantajan oikeutta lukea työntekijän sähköposteja. Edellisen lisäksi huomio kiinnittyi työntekijän yksityisyyden suojaan sekä työnantajan oikeuksiin ja velvollisuuksiin. Tutkimukseni on toteutettu kvalitatiivisena tutkimuksena. Tutkimusaineistoon valittiin kaikki tutkimusaihetta koskevat kirjoitukset. Aineisto kerättiin pääasiallisesti suomalaisista lakiteksteistä sekä tutkielmani empiirinen osio koostui neljästä suomalaisesta oikeustapauksesta.
3 Tutkimuksen perusteella voidaan todeta, että Suomessa työnantajat osaavat kunnioittaa työntekijän yksityisyyttä ja sähköpostin käytöstä työpaikoilla ei ole usein syntynyt ongelmia.
4 ABSTRACT Author: Annamaria Kukkonen Title: Työnantajan oikeus lukea työntekijän sähköposteja Faculty: Kauppatieteellinen tiedekunta Major: Yritysjuridiikka Year: 2014 Master s Thesis: Lappeenrannan teknillinen yliopisto, 82 sivua Examiners: professor Pasi Syrjä associate professor Helena Sjögren Keywords: privacy, message, Protection of Privacy, communication network The use of at Finnish workplaces has increased significantly since the beginning of the 2000s. Today most of employee s are using every day. The aim of this study is define the employers s legal rights to read the employee s messages. In addition to the preceding attention was drawn to the employee s privacy and the employer s responsibilities and rights. The research was accomplished as a qualitative study. The data was collected from the Finnish legal texts and the empirical part of my study consists of four Finnish legal cases. The research points out that in Finland the employers respect the employee s privacy and there hasn t been many problems concerning s.
6 SISÄLLYSLUETTELO LYHENTEET JOHDANTO Tutkimuksen taustaa Tutkimusongelma ja tavoitteet Tutkimuksen rajaus ja metodit Tutkimuksen rakenne Tutkimuksen käsitteitä SÄKÖPOSTIN JA TIETOVERKON KÄYTTÖ TYÖPAIKOILLA Verkkoviestintä ja osapuolet Sähköpostiviestintätapa Oikeus luottamukselliseen viestiin Verkkosivustojen tunnistetiedot Vaitiolovelvollisuus ja hyväksikäyttökielto Oikeus tietojen käsittelyyn TYÖNANTAJAN OIKEUDET JA VELVOLLISUUDET Työnantajan huolehtimisvelvollisuudet Poissaoloilmoituksen käyttö Viestien ohjaus toiseen osoitteeseen Suostumus toiselle viestien vastaanottamiseen Työnantajalle kuuluvien viestien esille haku Edellytykset Menettely Työnantajalle kuuluvien viestien avaus TOIMINNAN SUUNNITTELU ETUKÄTEEN Yhteistoiminta- ja kuulemismenettely Määrittely- ja tiedottamisvelvollisuus Viranomaisvalvonta Luottamusmies ja -valtuutettu sekä yhteyshenkilö Tietosuojavaltuutettu Tietosuojalautakunta Viestintävirasto RIKOKSET JA RIKKOMUKSET Työntekijän yksityisyyden suojan loukkaus Salassapitorikos Salassapitorikkomus Viestintäsalaisuuden loukkaus Tietomurto Henkilörekisteririkos Henkilörekisteririkkomus YHTEENVETO JA LOPPUPÄÄTELMÄT LÄHTEET... 78
7 1 LYHENTEET CERT dnro EIT EU Computer Emergency Responce Team diaarinumero Euroopan ihmisoikeustuomioistuin Euroopan unioni HetiL henkilötietolaki /523 KHO korkein oikeus PerL perustuslaki /731 RL rikoslaki /39 SvTSL sähköisen viestinnän tietosuojalaki /516 TTSL työelämän tietosuojalaki /759 YksTL laki yksityisyyden suojasta työelämässä /759
8 2 1 JOHDANTO 1.1 Tutkimuksen taustaa Sähköisen viestinnän tietosuojalain ja eräiden muiden lakien uudet säännökset astuivat voimaan Uudistukset katsottiin tarpeellisiksi, sillä aiemmat vuonna 2004 säädetyt laki yksityisyyden suojasta työelämässä (TTSL, 759/2004 työelämän tietosuojalaki ) ja sähköisen viestinnän tietosuojalaki (SvTSL, 516/2004) eivät antaneet riittävää suojaa esim. viestinnän väärinkäytöstilanteissa. Tulevaisuudessa SvTSL on tarkoitus yhdistää tietoyhteiskuntakaaren alle. (Tietoyhteiskuntakaari LVM059:00) Sähköistä viestintää koskeva lakiuudistus perustuu vuoden 2011 hallitusohjelmaan. Hallituksen kesäkuussa 2011 laatima ohjelma sisältää kirjauksen tietoyhteiskuntakaaresta, johon kootaan keskeiset sähköistä viestintää ja tietoyhteiskunnan palveluiden tarjontaa koskevat säännökset. Sähköistä viestintää koskevaa lainsäädäntöä on noin 490 pykälässä yli kymmenessä eri laissa. Tietoyhteiskuntakaaren tarkoituksena on poistaa sähköistä viestintää koskevan lainsäädännön päällekkäisyydet sekä selkeyttää, ajanmukaistaa ja parantaa sääntelyä. (HE221/2013.) Liikenne- ja viestintäministeriön mukaan päällekkäisyyksien poistamisen ja säännösten yhtenäistämisen jälkeen voimaan tulevassa tietoyhteiskuntakaaressa on runsaat 350 pykälää nykyisen kymmenessä eri laissa olevien 490 pykälän sijaan. Lain valmistelussa on kiinnitetty erityistä huomiota yksityisyyden suojan ja tietoturvan parantamiseen. Tulevaisuudessa yksityisyyden suojaa ja tietoturvaa koskevat lait kattaisivat kaikkia viestinnän välittäjiä.
9 3 Sähköisen viestinnän tietosuojalaki kattaa säännökset työnantajan oikeuksista lukea työntekijän sähköpostit. Sähköistä viestintää koskeva uusi lakiuudistuspaketti ei tule kaventamaan työnantajan oikeuksia seurata työntekijöidensä sähköpostin ja netin käyttöön liittyviä tunnistetietoja, vaikka liikenne- ja viestintäministeriö vielä viime vuonna suunnitteli pykälien kokonaan purkamista. 1.2 Tutkimusongelma ja tavoitteet Työnantajan oikeudesta lukea työntekijän sähköpostit voi toisinaan syntyä erimielisyyksiä. Sähköpostin käyttö on olennainen osa yrityksen sähköistä viestintää. Tutkielmassani selvitän, miten työpaikoilla tulisi menetellä sähköisen viestinnän ja sähköpostin käytön suhteen. Sekä työnantajalle että työntekijöille kuuluvat tietyt oikeudet ja velvollisuudet, joita molempien osapuolten tulee tasapuolisesti noudattaa. On tärkeää, että sekä työnantaja että työntekijä ovat tietoisia omista oikeuksistaan ja velvoitteistaan. Työpaikoilla tulisi olla ennalta sovittu yhteisistä säännöistä, jotka kaikki ovat hyväksyneet sekä sitoutuneet noudattamaan niitä. Tutkimuksen pääongelma voidaan muotoilla seuraavasti: Mitkä ovat työnantajan oikeudet yrityksen sähköpostijärjestelmän käytön kohdalla? Varsinaisen tutkimusongelman lisäksi tutkielman tavoitteena on selvittää, miten viestien esille haku ja avaaminen suoritetaan? Milloin ja missä tilanteissa tämä on sallittua ilman, että työntekijän yksityisyyden suojaa rikotaan? Työpaikoilla on etukäteen osattava tehdä rajanveto sille, mitkä ovat
10 4 yksityisiä ja mitkä työsuhteisiin liittyviä viestejä. Toisinaan viestien erottelu voi olla hankalaa. Yhteisten sääntöjen rikkomisesta koituu aina omat seuraamuksensa. Tutkimuksessa haluan selvittää, millaisia ja miten suuria rangaistuksia on mahdollista antaa missäkin tilanteessa? Rangaistuksen taso ja määrä katsotaan aina tapauskohtaisesti. Rangaistuksia voidaan antaa työnantajalle, tämän edustajalle sekä työntekijälle. 1.3 Tutkimuksen rajaus ja metodit Tutkielman aihe antaisi mahdollisuuden hyvinkin monenlaisille näkökulmille. Tutkittavaa aihetta voitaisiin esimerkiksi perehtyä tarkastelemaan vain ja ainoastaan toisen osapuolen, työnantajan tai työntekijän, näkökulmasta. Aiheen laaja-alaisuus mahdollistaisi myös syventymisen vielä yksityiskohtaisemmin tiettyyn yksittäiseen osa-alueeseen, kuten esimerkiksi yhden työpaikan toimintatapoihin sähköisen viestinnän suhteen. Tutkimus on rajattu koskemaan työelämän sähköpostin yleisen tietoverkon käyttöä yleisellä tasolla. Keskeisenä asiana on viestien erottelu yksityisiin ja työyhteisöä koskeviin viesteihin. Tutkimukseni alkuosio on teoriaa ja viimeinen kappale sisältää empiirisen osion, jossa mukana on neljä oikeustapausta. Tämän tutkimuksen toteutustapa pohjautuu laadulliseen eli kvalitatiiviseen lähestymistapaan. Puhuttaessa laadullisen tutkimuksen määritelmästä, voidaan yksiselitteisesti sanoa, että tutkimus on luonteeltaan kokonaisvaltaista tiedon hankintaa, ja aineisto kootaan luonnollisista, todellisista tilanteista. (Hirsjärvi et al. 2008, 160). Eskola et al. (2003)
11 5 puolestaan väittävät, että karkeimmillaan laadullinen tai kvalitatiivinen ymmärretään yksinkertaisesti aineiston (ja analyysin) muodon kuvaukseksi (ei numeerinen). Laadullisesta aineistosta puolestaan puhuttaessa voidaan pelkistetyimmillään sanoa, että aineisto ilmaistaan tekstimuodossa. Tekstimuotoiset aineistot ovat esimerkiksi haastattelut ja havainnoinnit. Tästä johtuen aineisto on usein harkinnanvarainen näyte eikä mikään satunnaisotos. (Hakala 2008, ) Tutkimuksissa on tällöin tarkoitus kuvata tiettyä tapahtumaa, ymmärtää tapahtuvaa toimintaa tai antaa lukijalle teoreettisesti kiinnostava tulkinta tiedetystä ilmiöstä. Lähtökohtaisesti paras keino valita tutkimuksen lähestymistavaksi ja menetelmäksi on se, mitkä ovat tutkimustarpeet ja tavoitteet. (Eskola et al. 2003, 61.) Oikeustieteellisessä tutkimuksessani lähdeaineistona on käytetty oikeus- ja lakitekstejä sekä neljää eri oikeustapausta. Laadullisessa tutkimuksessa tutkittavaa aihetta voidaan tarkastella monesta eri näkökulmasta sekä kyseenalaistaa jokaista itsestään selvää näkökulmaa. Tutkimusaineisto on hyvin rikasta ja moniulotteista, mutta aineisto ei välttämättä koostu asioista, jotka olisivat olemassa ilman tutkimuksen tekoa. (Alasuutari 2007, 84.) Oikeustieteellisessä tutkimuksessa aihetta voitaisiin perehtyä tarkastelemaan esimerkiksi vastaajan tai asianomistajan näkökulmasta sekä analysoida oikeusistuimen tuomioita. 1.4 Tutkimuksen rakenne Tutkimusrakenne koostuu neljästä eri pääluvusta. Lisäksi tutkimuksen lopussa on yhteenvetokappale, jossa on koottuna tutkielman pääkohdat sekä
12 6 lyhyt katsaus tulevaisuuden näkymistä ja odotuksista koskien suunnitteilla olevaa tietoyhteiskuntakaarta. Ensimmäisessä osiossa käsitellään sähköpostin ja tietoverkon käyttöä työpaikoilla. Verkkotoiminnan osapuolia on pääsääntöisesti kaksi; työnantaja ja työntekijä. Viestit voidaan jakaa työntekijän yksityisiin viesteihin ja työsuhteisiin liittyviin viesteihin. Sähköisessä viestinnässä on tärkeää, että työntekijän yksityisyydestä huolehditaan. Osiossa käsitellään työntekijälle kuuluvia oikeuksia sekä muita sähköiseen viestintään liittyviä asioita. Toisessa luvussa selvitetään, kuinka viestien hakeminen ja avaaminen suoritetaan. Työntekijän viestien haulle ja avaamiselle täytyy aina olla ennalta sovittu peruste. Viestien esille hakija ja avaaja täytyy olla ennalta kaikkien osapuolten tuntema ja hyväksymä henkilö. Työnantaja on myös velvollinen ilmoittamaan työntekijälle, jos hänen sähköpostin on hakenut ja avannut ulkopuolinen henkilö. Kolmannessa luvussa kerrotaan, kuinka ja miten toiminta pitää suunnitella etukäteen. Työpaikoilla täytyy olla aina ennalta yhdessä sovitut säännöt siitä, millaisissa tapauksissa sähköpostiviestien avaaminen ja lukeminen on sallittua. Työpaikoilla on myös järjestettävä tilaisuus, jossa työntekijöillä ja/tai heidän edustajalla on oikeus sanoa työntekijöiden mielipiteet. Työnantajan toimia säätelevät eri viranomaiset, joiden tehtävänä on omalta osaltaan valvoa, että työnantaja noudattaa hänelle kuuluvia velvollisuuksia. Viimeinen kappale sisältää tutkielmani empiirisen osuuden. Kappaleessa käsitellään rikosoikeudellista vastuuta sekä mitä seuraamuksia työnantajalle koituu velvollisuuksien rikkomisesta. Mukana on neljä eri oikeustapausta, joiden tarkoituksena on havainnollistaa, kuinka lakia on sovellettu käytännössä. Luvattomasti suoritettavan työntekijän sähköpostin haun ja avauksen rikostapauksissa tullaan usein soveltamaan yksityisyyden suoja- ja
13 7 rikoslain pykäliä. Lain soveltaminen määritellään aina tapauskohtaisesti rikoksen / rikkomuksen tason ja menetelmän mukaan. 1.5 Tutkimuksen käsitteitä Tutkimuksen keskeisimpiä käsitteitä ovat: yksityisyyden suoja yksityiset ja työasioita koskevat viestit sähköisen viestinnän tietosuojalaki vietintäverkko Yksityisyyden suoja on jokaisen työntekijän perusoikeussuoja ja työnantajan on huolehdittava siitä, että työntekijän perusoikeudet toteutuvat. Perustuslain (PerL, 731/1999) 10 :ssä on säädös kirjeen puhelun tai muun luottamuksellisen viestin salaisuuden loukkaamattomuudesta. Säännöksen soveltamisalaan kuuluvat työntekijän perusoikeus luottamuksellisen viestin salaisuuteen ja yksityisiin sähköpostiviesteihin, joita ei ole tarkoitettu yleiseen jakeluun. Lisäksi luottamuksellisen viestin suoja on vahvistettu sähköisen viestinnän tietosuojalaissa. Yksityisyyden suoja työelämässä laissa ei ole määritelty sähköpostiviestin käsitettä. Sähköisen viestinnän tietosuojalain 2 :ssä viestillä puolestaan tarkoitetaan viestintäverkossa osapuolten välillä tai vapaasti valikoituville vastaanottajille välitettävää puhelua, sähköpostiviestiä, tekstiviestiä, puheviestiä ja muuta vastaavaa sanomaa. Määritelmän perusteella osapuolten välillä tapahtuvia viestejä ovat tyypillisimmillään mm. sähköpostiviestit (Innanen et al. 2009, 73). Toisinaan on vaikea tehdä selvä rajanjako sille, mitkä kuuluvat työasioita koskeviksi ja mitkä yksityisiksi
14 8 tarkoitetuiksi viesteiksi. Yksiselitteisesti työasioita koskevat viestit kuuluvat työnantajan harjoittamaan liiketoimintaan ja ne ovat saapuneet tai lähteneet työnantajan työntekijälle annetusta sähköpostiosoitteesta. Työntekijän yksityiset viestit sekä niiden tunnistetiedot ovat luottamuksellisia viestin molemmille osapuolille. Työntekijälle on annettava oikeus myös yksityisiin viesteihin. (Korhonen et al. 2004, ) Sähköisen viestinnän tietosuojalaki, mitä kansanomaisesti kutsutaan Lex Nokia -laiksi tai urkintalaiksi tuli voimaan kesäkuun alussa Laki on herättänyt ihmisten keskuudessa voimakkaita mielipiteitä, niin puolesta kuin vastaan. Lain tarkoituksena on selkeyttää yhteisiä pelisääntöjä työpaikoilla, sillä sitä ennen työnantajan oikeudesta lukea työntekijän sähköposteja ei ollut yhtenäisiä säännöksiä. Sähköisen viestinnän tietosuojalain lähtökohtana on edistää sähköisen viestinnän tietoturvaa ja moninaisten sähköisten viestinnän palveluiden yhtäläistä kehitystä sekä ennen kaikkea turvata sähköisen viestinnän luottamuksellisuus ja yksityisyyden suoja (Koskinen et al. 2012, 88). SvTSL 2 :n mukaan viestintäverkolla tarkoitetaan toisiinsa liitetyistä johtimista ja laitteista muodostuvaa järjestelmää, joka on tarkoitettu viestien siirtoon tai jakeluun johtimella, radioaalloilla, optisesti tai muulla sähkömagneettisella tavalla. Lakia sovelletaan yleisiin tietoverkkoihin, jossa verkkoa tarjotaan etukäteen rajaamattomalle käyttäjäpiirille. Laki ei koske yritysten omissa käytöissä olevia rajatulle käyttäjäjoukolle suunnattuja sisäverkkoja, jollei niitä ole kytketty yleiseen verkkoon. (Korhonen et al. 2004, 234.)
15 9 2 SÄHKÖPOSTIN JA TIETOVERKON KÄYTTÖ TYÖPAIKOILLA Ennen kuin alamme käsittelemään tämän päivän sähköpostin ja tietoverkon käyttöä työpaikoilla, on syytä katsella ajassa hiukan taaksepäin. Verkkoviestintä on tärkeässä asemassa yritysten jokapäiväisessä liiketoiminnassa, joten kerrataan hieman historiaa; mistä kaikki alkoi? Vuonna 1969 USA:n sotilaallista tutkimusta varten avatussa verkossa syntyi nykyinen netti. Sähköpostin kehitti vuonna 1972 Ray Tomlinson luvulla siviilipuolella kehittyi tiedeyhteisön verkko ja akateemisissa piireissä oli oma suuri sähköpostikulttuuri. Vuotta 1989 voidaan pitää Internetin vakiintumisaikana. Niin yksityisten ihmisten kuin yritysten mukaan tuleminen merkitsi lopullista läpimurtoa. (Alasilta 2009, ) Näihin aikoihin verkossa oli jo konetta. (Haasio et al. 2002, 8). Perinteisten viestintätapojen rinnalla sähköpostilla oli jo suuri asema luvun puolenvälin jälkeen. (Nyblin 2009, 1). Haasio & Rantala (2002, 8.) viittaavat kirjassaan Tilastokeskuksen tutkimukseen, jonka mukaan 1990-luvun lopulla vain noin joka kolmannella vuotiaalla suomalaisella oli mahdollisuus päästä verkkoon. 40 prosentilla kansalaisista oli verkkoyhteys kotona vuona Sähköpostiyhteydet lisääntyivät samaa tahtia. Alasilta (2009, 25.) puolestaan viittaa Tilastokeskuksen raporttiin Työelämän kolme vuosikymmentä, jonka mukaan sähköpostin käyttö työvälineenä on vuosina seitsenkertaistunut. Suuresta sähköpostimäärästä vain pieni osa on liiketoimintaan liittyviä. Tekniikan nopean kehittymisen myötä tänä päivänä erilaiset viestintätavat ovat monipuolistuneet, eivätkä kaikki kirjalliset sähköiset viestit ole enää sähköpostia (Nyblin 2009, 1).
16 Verkkoviestintä ja osapuolet Sähköisen viestinnän tietosuojalain soveltamispiiriin ulottuu yleisiin viestintäverkkoihin, joita tarjotaan rajaamattomalle käyttäjäpiirille. Yleisiin viestintäverkkoihin kuuluvat matkaviestintäverkot, kiinteät puhelinverkot, joukkoviestintäverkot sekä Internet. Yritysten tai yhteisöjen sisäiset rajoitetuille käyttäjille suunnatut viestintäverkot eivät kuulu yleisiin viestintäverkkoihin, mutta ne voidaan liittää yleiseen viestintäverkkoon tai pitää kokonaan erillisinä. (Helopuro et al. 2009, 1.) Verkkoviestintä voidaan jakaa käyttöympäristönsä perusteella: avoimet internetpalvelut organisaation sisäiset viestintäpalvelut (intranet) kohderyhmäkohtaiset verkkopalvelut (extranet) Tarpeiden ja tiedon käyttöoikeuksien vaihtelevuus käyttöympäristöstä toiseen johtaa siihen, että näitä käyttöympäristöjä johdetaan ja niiden sisältöä tuotetaan monesti toisistaan erillään. (Pohjanoksa et al. 2007, 23.) Aula et al. (2006,10.) puolestaan väittävät, että verkkoviestinnän käsite on menettänyt erityisen ja erottelevan merkityksen, sillä verkon käyttö viestinnän välineenä on arkipäiväistynyt. Heidän näkemyksen mukaan verkko käsitteenä merkitsee monisuuntaista viestinnän välinettä, josta parhaana esimerkkinä tällä hetkellä voidaan pitää sähköpostia. Ominaista verkkoviestinnälle on lähettäjä- ja vastaanottajasuhteiden dynaamisuus ja uusien vuorovaikutussuhteiden syntyminen. Viestinnän osapuolena voi olla sekä luonnollinen henkilö että oikeushenkilö, mikä määräytyy aina tapauskohtaisesti. Oikeushenkilö viestinnän osapuolena tarkoittaa, että viestit liittyvät ainoastaan oikeushenkilön harjoittamaan
17 11 liiketoimintaan. Helopuro et al. (2009, 17) mainitsevat kirjassaan esimerkkitilanteen, jossa luonnollinen henkilö lähettää energiayritykselle öljytilauksen osoitteeseen tai jos asiakas soittaa yrityksen yleiseen asiakaspalveluun. Viestinnän osapuolten tunnistaminen on erittäin tärkeää. Sähköisen viestinnän tietosuojalaki määrittelee viestinnän osapuoliksi viestin lähettäjän ja sen, jolle viesti on tarkoitettu. Pääsääntöisesti teleyrityksiä ja yhteisötilaajia ei voida pitää välitetyn viestinnän osalta osapuolena. (Innanen et al. 2009, 56.) Yhteisötilaajalla tarkoitetaan yritystä tai yhteisöä, joka tilaa työntekijöidensä käyttöön viestintä- ja lisäarvopalvelun. Yhteisötilaaja pystyy näin erilaisin palvelimin ja päätelaittein hallinnoimaan järjestelmää, jossa käsitellään käyttäjien salaisia tunnistetietoja ja paikkatietoja sekä lisäksi sähköpostijärjestelmissä luottamuksellisia viestejä. Teleyrityksen tehtävänä on puolestaan tarjota viestien siirtämistä, jakelemista tai tarjolla pitämistä viestintäverkossa etukäteen yhteen liittämistä muiden verkkojen kanssa. (Helopuro et al. 2009, ) Käytännössä on myös mahdollista, että viestinnän osapuoli lähettää viestejä itselleen. Yksinkertaisin tilanne on sellainen, jossa ihmisellä on kaksi sähköpostiosoitetta; yksi voi olla työsuhteeseen kuuluva ja toinen henkilökohtaiseen käyttöön oleva sähköposti. Tällöin hän voi lähettää viestin esimerkiksi työsähköpostista henkilökohtaiseen sähköpostiin. Innanen puolestaan (2009, 53-55) mainitsee tilanteen, jossa kaupan kassalaite lähettää yleisen viestintäverkon kautta keskusvarastolle tiedon tuotteen loppumisesta. Näin ollen viestintätapahtuma voi sisältää monia osapuolia ja viesteihin liittyviä tapahtumia, jolloin viestintäketjuun liittyvät Internet - yhteyden tarjoava toimija sekä sähköpostipalvelun tarjoava toimija.
18 Sähköpostiviestintätapa Sähköpostin voi yksinkertaisesti määritellä tietokoneita ja Internetiä käytettäväksi viestintämuodoksi, mikä voi sisältää tekstiä sekä liitetiedostossa olevaa muuta aineistoa. Ominaista sille on kahdenkeskinen tai ryhmäkeskeinen viestintämuoto. Sähköpostin etuina muihin viestintämuotoihin verrattuna on helppous, nopeus ja halpuus. Internet - yhteyttä käytettäessä sähköpostin käytöstä ei tavallisesti koidu lisäkustannuksia. Haittoina voidaan pitää sitä, että sähköpostin perillemenosta sekä lukemisesta ei ole takeita varsinkaan, kun vastaanottajana on tuntematon ihminen. (Korpela 2007, 247.) Joidenkin ihmisten mielestä viestintämuoto ei ole tarpeeksi muodollinen kaikkien asioiden hoitamiseen (Korpela 2007, 247). Esimerkiksi silloin, kun on kyse tärkeän ja suuren kaupan loppuunsaattamisesta tai henkilöstöasioiden hoidosta, sähköpostin käyttö ei ole paras viestintäväline. Parhaiten se toimii silloin, kun viestin lähettäjällä ja vastaanottajalla on ennestään jonkinlainen tuttavuussuhde, mikä on voinut syntyä verkkoasioinnin kautta tai reaalimaailmassa (Leino 2012, 92). Sähköpostitunnuksen saamiseen kuuluu Internet -yhteyden hankinta. -merkki ja Internet -yhteydentarjoajan verkkotunnus muodostavat sähköpostiosoitteen. Salasana tulee aina säilyttää salaisena. (Korpela 2007, 249.) Jos tarvitaan työhön liittyvien internetpuheluiden ja pikaviestien vastaanottamista varten julkinen tunnus, pääsääntöisesti oma nimi on yksinkertaisin ja käyttökelpoisin vaihtoehto (Aula et al. 2009, 31). Yleisesti työntekijöiden työsuhteeseen kuuluva sähköpostiosoite muodostuu niin, että käyttäjätunnuksena on oma nimi ja verkkotunnuksena yrityksen nimi. Jos yrityksessä on kaksi saman nimistä henkilöä, voidaan työntekijät erotella siten, että toisen työntekijän sähköpostiosoitteen käyttäjätunnukseen liitetään
19 13 etunimen lisäksi toisen nimen ensimmäinen kirjain, esimerkiksi Verkko, postitoimisto ja käyttäjien postiohjelmat muodostavat sähköpostijärjestelmän. Palvelinta, joka vastaanottaa tietämiensä käyttäjien postit sekä jakelee ne eteenpäin käyttäjien postilaatikoihin, kutsutaan postitoimistoksi. Postilaatikko on palvelimella, josta käyttäjä lukee omat saapuneet viestinsä. Yrityksen käytössä oleva postipalvelin voi sijaita omassa verkossa sekä omissa tiloissa, mutta yleensä palvelin ja sen tekninen ylläpito ulkoistetaan Internet -operaattorille. Käyttäjän ohjelma ottaa yhteyden postitoimistoon aina viestiä lähetettäessä. Postitoimiston ohjelman tehtävänä on etsiä vastaanottajan osoitteen avulla postitoimisto, minne viesti tullaan lähettämään. (Järvinen 2002, 216.) Sähköposti kulkee suoraan lähetettävästä postitoimistosta vastaanottavaan toimistoon, joiden välissä on vain reitittimiä. Niiden tehtävänä on ohjata Internet -liikennettä, jotka koostuvat IP -paketeista. Postitoimistojen välillä tapahtuva suora liikenneyhteys takaa nopean viestinvälityksen. (Järvinen 2002, 217.) Sähköposti viestintämuotona sisältää aineksia aiemmista viestintäkeinoista, sillä se koostuu puhutusta ja kirjoitetusta viestinnästä. Sähköpostia ei voida kuitenkaan välittömästi verrata aiempiin viestintäkeinoihin, sillä se on aivan oma väline. Suomalaisista hiukan yli puolet käyttävät etäsähköpostia eli lukevat työpaikan ulkopuolella käytettävää sähköpostia. Huomattavan suuri määrä ihmisistä lukee sähköpostinsa työajan ulkopuolella, esimerkiksi lomalla sekä sairaslomalla. Sähköpostin vuoksi työ on entistä enemmän mukana vapaa-ajalla. (Aula et al. 2006, 185.) Aula et al. (2006,168) siteeraavat kirjassaan Brown & Linghtfootia (2002), joiden mukaan sähköpostilla on kolmenlaista käyttötarkoitusta:
20 14 1) Informointi: tietojen lähettäminen, välittäminen ja vastaanottaminen. 2) Suhteiden hoito: sosio-emotionaalisten suhteiden ylläpito kollegoihin ja kaukaisempiin henkilöihin sekä esimieheen. 3) Valtapoliittinen käyttö: viestien kopioiminen suurelle joukolle, keskustelun laajeneminen, vanhojen viestien edelleen lähettäminen sekä varastoiminen. Sähköpostiviesti nauttii perinteisen kirjeen tavoin Perustuslain 10 :n 2 momentin mukaisesta luottamuksellisen viestin suojasta. Tämä merkitsee suojaa kirjeiden ja muiden suljettujen viestien avaamista ja hävittämistä vastaan. Kirje ja sähköpostiviesti ovat henkilökohtaisia, mutta niiden välillä on eroja. Kun kirje saapuu yrityksen osoitteeseen työntekijän nimellä, vain vastaanottajan nimellä olevalla henkilöllä on oikeus avata ja lukea kirje. Jos työpaikalle saapuvassa kirjeessä mainitaan ensin työpaikan nimi ja vasta seuraavalla rivillä on kirjeen vastaanottajaksi tarkoitetun henkilön nimi, on muillakin työpaikan henkilöillä oikeus avata ja lukea kirje. Sähköpostiviestissä yksityisyyden suoja on suurempi, sillä työntekijän henkilökohtaiseen sähköpostiin saapuvan viestin saa avata ja lukea vain viestin saaja. Viestin lähettäjä voi kuitenkin samalla lähettää viestin tiedoksi muille henkilöille. Sähköpostiviestissä on aina maininta kenelle muulle viesti on lähetetty tiedoksi, mutta työpaikan nimellä saapuvan kirjeen kohdalla työntekijä ei välttämättä tiedä ketkä ovat vastaanottaneet ja lukeneet hänelle kuuluvan kirjeen. 2.3 Oikeus luottamukselliseen viestiin Sähköisen viestinnän tietosuojalaki sekä perustuslaki takaavat oikeuden luottamukselliseen viestiin sekä viestintäverkossa tarjottaviin verkko- ja
21 15 viestintäpalveluihin. Tietosuojalaissa vahvistetaan vielä, että luottamuksellisia ovat viestit, tunnistamistiedot sekä paikkatiedot. (Pesonen 2008, 147.) Suojan saamisen kannalta ei ole merkitystä sillä seikalla, sisältääkö televerkossa välitettävä signaali kuvaa, kirjoitusta, puhetta tai muuta digitaalista (tietokonekielistä) viestintää (Lehtonen 2008, 551). Päätelaitteille vastaanotetut ja tallentuneet viestit nauttivat myös luottamuksellisen viestin suojasta. Viestin luottamuksellisuudella tarkoitetaan, että ainoastaan viestin lähettäjän tarkoittama vastaanottaja saa ottaa viestin sisällöstä selvää, puuttua viestin sisältöön tai sen tunnistamistietoihin sekä perille menemiseen. Ulkopuoliset eivät saa käsitellä tai tallentaa viestiä, eivätkä luovuttaa viestiä muille henkilöille, jollei viestiä ole tarkoitettu yleisesti vastaanotettavaksi. (Korhonen et al. 2004, 219.) Viestin lähettäjän tai oikean vastaanottajan suostumuksella ulkopuolinen voi käsitellä hänelle kuulumattomia luottamuksellisia viestejä. Lisäksi laissa on erityissäännökset siitä, millaisissa erityistapauksissa jollakin toimijalla, kuten poliisilla, on oikeus käsitellä ulkopuolisen henkilön luottamuksellisia viestejä. (Innanen et al., 2009, 74.) Tulisi myös aina muistaa huomioida, että viesti voi sisältää liitetiedostona lähetettävän tekijänoikeudellisen teoksen. Tällaisissa tapauksissa viestin vastaanottaja ei pääsääntöisesti saa ilmaista ulkopuolisille henkilöille viestin sisältöä ilman viestin lähettäjän (teoksen tekijän tai teoksen tekijänoikeudet omistavan henkilön) henkilökohtaista suostumusta. Viestin luottamuksellisuudesta ja yksityisyyttä käsiteltäessä ei voida sivuuttaa tietoturvaa. Usein puhutaan myös tietojen eheyden ja käytettävyyden varmistamisesta ja suojaamisesta tahallisten väärinkäytösten, laitteisto-, tietoverkko- ja ohjelmistovikojen sekä luonnontapahtumien aiheuttamilta vahingoilta. Tietojen ja tietojärjestelmien luotettavuus, oikeellisuus sekä ajantasaisuus merkitsevät eheyttä. Tiedot ja tietojärjestelmien palveluiden
22 16 käyttöön oikeutettujen mahdollisuus tietojen käyttöön, silloin kun niitä tarvitaan, tarkoittavat käytettävyyttä. (Salminen 2009, ) Tietoturvan vaarantumisen mahdollisuutena voidaan myös pitää sitä, että sähköpostiosoite voidaan hankkia toisen nimellä sekä osoitteen väärentäminen voi toteutua helposti. Sähköpostiviestinnässä viestin lähettäjää ei lisäksi voida tunnistaa täysin luotettavasti sekä erilaiset häiriöt, esimerkiksi palvelunestohyökkäykset, roskapostit ja virukset, voivat toteutua. (Voutilainen 2007, 23.) Luotettava todentaminen tapahtuu ainoastaan digitaalisella allekirjoituksella (Syrjänen 2007, 200). Jos ulkopuolinen henkilö on vahingossa saanut tiedon luottamuksellisesta viestistä, on hänellä vaitiolovelvollisuus. Tällaisia tilanteita ovat esimerkiksi, jos postijärjestelmien ohjelmavirheiden takia viestit ovat ohjautuneet väärille henkilöille. (Järvinen 2002, 229). Voutilaisen (2007,23) mielestä todennäköisyys sähköpostin joutumisesta vääriin käsiin tietoverkossa on melko pieni, kun huomioidaan tietoverkossa liikkuvien valtavien viestien määrä. Viesti ei ole luottamuksellinen, jos se on saatettu yleisesti vastaanotettavaksi. Näitä ovat esimerkiksi Internetin avoimet keskustelupalstat sekä viestit, jonka lähettäjä lähettää kaikille siitä kiinnostuneille. Keskusteluryhmän ylläpitäjällä ei ole oikeutta automaattisesti julkaista sähköpostiviestin yhteydessä saapuneita tunnistamistietoja, sillä tarkoituksena on turvata anonyymi sananvapauden käyttö. Yleisesti vastaanotettavaksi viestiksi ei voida laskea tietylle rajatulle vastaanottojoukolle suunnattua viestiä. Esimerkiksi yksityisen ihmisen omille Facebook -sivuille lähetettyjä viestejä voidaan pitää rajatulle vastaanottajaryhmille kuuluviksi viesteiksi. Luottamuksellisia viestejä ovat sähköiset viestit, jotka lähetetään ja vastaanotetaan yritysten sisäisissä verkoissa ilman, että viestit kulkevat